ইসলাম ও গণতন্ত্র

ইসলাম ও গণতন্ত্র এই দুটি শব্দের সম্পর্ক নিয়ে ইসলামী রাজনৈতিক তাত্ত্বিক, সাধারণ মুসলিম জনগণ এবং পশ্চিমা লেখকদের মধ্যে বিভিন্ন দৃষ্টিভঙ্গি প্রচলিত আছে।

অনেক মুসলিম পণ্ডিত যুক্তি দেন যে, শুরা (পরামর্শসভা), মাসলাহাত (জনস্বার্থ) এবং আদল (ন্যায়বিচার) এর মতো ঐতিহ্যবাহী ইসলামী ধারণাগুলি প্রতিনিধিত্বমূলক সরকার প্রতিষ্ঠানগুলিকে ন্যায্যতা দেয় যা পশ্চিমা গণতন্ত্রের অনুরূপ, কিন্তু পশ্চিমা উদারনৈতিক মূল্যবোধের পরিবর্তে ইসলামী মূল্যবোধকে প্রতিফলিত করে।অন্য অনেকে বহুত্ববাদ ও চিন্তার স্বাধীনতার উপর ভিত্তি করে ইসলামী রাজনীতির উদার গণতান্ত্রিক মডেলের প্রস্তাব করেন। কিছু মুসলিম চিন্তাবিদ ইসলামের ধর্মনিরপেক্ষ দৃষ্টিভঙ্গির সমর্থন করেন।

বিভিন্ন জনমত জরিপে দেখা যায় যে, সাধারণ মুসলিম জনগণের মধ্যেও গণতন্ত্র সম্পর্কে বিভিন্ন মনোভাব বিদ্যমান। মুসলিম বিশ্বের সংখ্যাগরিষ্ঠ মানুষ ধর্মীয় গণতন্ত্র চায়, যেখানে গণতান্ত্রিক প্রতিষ্ঠান ও মূল্যবোধ ইসলামের মূল্যবোধ ও নীতিগুলির সাথে সহাবস্থান করতে পারে এবং তারা এই দুইয়ের মধ্যে কোনো বিরোধ দেখেন না।
 ঐতিহ্যবাহী রাজনৈতিক ধারণা 

 কুরআন 
মুসলিম গণতন্ত্রপন্থীরা, যেমন আমেরিকান ইউনিভার্সিটি অব বৈরুতের রাষ্ট্রবিজ্ঞানের অধ্যাপক আহমাদ মুসাল্লি যুক্তি দেন যে, কুরআনের বিভিন্ন ধারণা কোনো না কোনোভাবে গণতন্ত্রের পক্ষে নির্দেশ করে, অথবা অন্তত স্বৈরতন্ত্র থেকে দূরে থাকার বার্তা দেয়। এই ধারণাগুলোর মধ্যে রয়েছে শুরা (পরামর্শ), ইজমা (ঐক্যমত্য), আল-হুররিয়াহ (স্বাধীনতা), আল-হুকুক আল-শরিয়াহ (বৈধ অধিকার)।উদাহরণস্বরূপ, শুরা (আল ইমরান – কোরআন ৩:১৫৯, আশ-শূরা – কোরআন ৪২:৩৮) এর মধ্যে সম্প্রদায়ের পক্ষ থেকে প্রতিনিধিত্ব ও শাসন করার জন্য নেতা নির্বাচন অন্তর্ভুক্ত থাকতে পারে। তাই জনগণের দ্বারা সরকার ইসলামী শাসনের সাথে অপরিহার্যভাবে অসামঞ্জস্যপূর্ণ নয়, যেখানে এও যুক্তি দেওয়া হয় যে, কোনো ধর্মীয় কর্তৃপক্ষের শাসন এবং সৃষ্টিকর্তার প্রতিনিধির শাসন এক নয়। তবে, এই দৃষ্টিভঙ্গিটি আরও ঐতিহ্যবাহী মুসলমানদের দ্বারা বিতর্কিত। মুসাল্লি বলেন, স্বৈরতান্ত্রিক ইসলামী শাসকরা কুরআনের বিভিন্ন ধারণাকে নিজেদের স্বার্থে অপব্যবহার করেছে। তিনি উদাহরণ হিসেবে উল্লেখ করেন, “শূরা, যা মূলত সরকারের কার্যক্রমে সমাজের অংশগ্রহণের আহ্বান জানায়, বাস্তবে রাজনৈতিক ও ধর্মীয় অভিজাতদের দ্বারা এমনভাবে বিকৃত করা হয়েছে যা তাদের অর্থনৈতিক, সামাজিক এবং রাজনৈতিক স্বার্থ রক্ষা করেছে, অথচ সমাজের অন্যান্য অংশের স্বার্থকে উপেক্ষা করেছে” (প্রগ্রেসিভ মুসলিমস, ২০০৩)।
 সুন্নী ইসলাম 
খলিফায়েতের আলোচনাগুলি, বিশেষত রশিদুন খিলাফত, আধুনিক অর্থে গণতান্ত্রিক ছিল না, বরং সিদ্ধান্তের ক্ষমতা মুহাম্মাদ এর উল্লেখযোগ্য ও নির্ভরযোগ্য সঙ্গীদের কাউন্সিল এবং বিভিন্ন উপজাতির প্রতিনিধির (তাদের বেশিরভাগ নির্বাচিত বা নির্বাচিত হয়েছিল তাদের নিজ জাতি কর্তৃক)। এটা অনেক জাতির মধ্যে প্রধানমন্ত্রীর নির্বাচিত হওয়ার মতোই দেখা যায়।

বাংলাদেশী ইসলামী পণ্ডিত খোন্দকার আব্দুল্লাহ জাহাঙ্গীর বলেন,

আব্দুল্লাহ জাহাঙ্গীর তার হাদিসের নামে জালিয়াতি বইতে গণতান্ত্রিক রাজনীতিতে ইসলামপন্থী দলগুলোর অংশগ্রহণ সম্পর্কে বলেন,

 সালাফি দৃষ্টিভঙ্গি 
সালাফি আলেমগণ গণতন্ত্রকে হারাম বলে মত দেন, কিন্তু ইসলামী শাসন প্রতিষ্ঠার জন্য গণতন্ত্রকে ব্যবহার করে ক্ষমতায় আসার ও ভোট দেওয়ার সুযোগকে বৈধতা দেন এবং দুই খারাপের মাঝখানে উত্তমকে বেছে নেওয়ার জন্য ভোট দেওয়াকে উৎসাহিত করেন, এসব আলেমদের মধ্যে রয়েছেন শায়খ আব্দুল আজিজ বিন বায, শায়খ মুহাম্মাদ ইবনে উসাইমিন, আব্দুল্লাহ আল-গুদাইয়্যান, আব্দুল্লাহ কুয়ুদ, আব্দুর রাজ্জাক আফিফি, সৌদি আরবের বয়োজ্যেষ্ঠ আলেমগণঃ গ্র্যান্ড মুফতি শায়খ আবদুল আজিজ আশ-শাইখ, শায়খ আবদুল মুহসিন আল-আবাদ, শায়খ ওয়াসিউল্লাহ আব্বাস এবং সৌদি আরবের সবচেয়ে বয়োজ্যেষ্ঠ আলেমদের ফতোয়া প্যানেল, "ইসলামী গবেষণা ও ফতোয়া জারি করার জন্য স্থায়ী কমিটি", সকলেই মুসলমানদের ভোট দিতে উৎসাহিত করার অনুরূপ আহ্বানের প্রতিধ্বনি করেছেন।

ফাহাদ বিন সালিহ আল আজলান তার মুহারররার ফী সিয়াসাতুশ শারিয়াহ গ্রন্থে বলেন, ইসলামে নির্বাচন পদ্ধতি বৈধ তবে তা প্রচলিত গণতান্ত্রিক পদ্ধতিতে নয়, এতে রাজনৈতিক পদপ্রার্থীদের অবশ্যই মুসলিম ও পুরুষ হতে হবে, ভোটারও মুসলিম ও পুরুষ হতে হবে, নারী ও অমুসলিম শূরায় অংশ নিতে পারবে কিন্তু ভোট দিতে পারবে না; রাষ্ট্রপ্রধানের ক্ষমতার সময়সীমাও নির্ধারিত থাকতে পারে, তবে তা ফরজ নয়, বরং জায়েজ। তিনি আরও বলেন, ইসলামী রাজনীতিতে অংশগ্রহণের বিধান হলো ব্যক্তি তার নিজস্ব ঈমান ঠিক রাখার পর যদি অতিরিক্ত হিসেবে সাধ্যমত রাজনৈতিক সংস্কারের সামর্থ রাখে, তবে সেক্ষেত্রে সেটি উৎসাহিত করা হয়েছে, নচেৎ তাতে অংশগ্রণ করা হারাম বলে গণ্য হবে। আর এমন বিষয়ে সংস্কার করতে হবে, যা আগে থেকে বিদ্যমান ছিল, যাতে সংস্কার ও মাসলাহাতের সুযোগ রয়েছে, তবে মাসলাহাতের নামে নতুন কোন হারাম বা বিদআত তৈরি করা যাবে না; আর এমন বিষয়বস্তুতে অংশগ্রহণ করা যাবে না যা সম্পূর্ণ হারাম, যেমন সুদ, মাদক উৎপাদন ইত্যাদি।

 ইসলামি দল ও সংস্থা 
Country or scopeMovement/sআন্তর্জাতিক বাংলাদেশ ইসলামী ফ্রন্ট|ইসলামী ঐক্যজোট|বাংলাদেশ খেলাফত মজলিস|জমিয়তে উলামায়ে ইসলাম বাংলাদেশ|ইসলামী আন্দোলন বাংলাদেশ|খেলাফত মজলিস|ইসলামিক ফ্রন্ট বাংলাদেশ}}ফিনিশ ইসলামিক পার্টিRa'amIslamic Action FrontHadasUnited Malays National OrganisationUMNO Online. UMNO's Constitution: Goal 3.5. From:
Malaysian United Indigenous PartyJustice and Development PartyIslamic Democratic PartyNational Umma Party SudanPeace and Development PartyMuslim Brotherhood of SyriaSyria’s Muslim Brotherhood is gaining influence over anti-Assad revolt By Liz Sly, Washington Post 12 May 2012Khaled Yacoub Oweis "Syria's Muslim Brotherhood rise from the ashes,"  Reuters (6 May 2012)."Syria Muslim Brotherhood Issues Post-Assad State-for-All Commitment Charter,"  ikhwanweb.com (The Muslim Brotherhood’s Official English web site) (7 April 2012).Islamic Renaissance Party of Tajikistan

 আরও দেখুন 
 আসাবিয়া
 ইসলাম ও ধর্মনিরপেক্ষতাবাদ
 ইসলাম ও ধর্ম অবমাননা
 ইসলামি রাজতন্ত্র
 আহলে হিল্ল ওয়াল আকদ

 তথ্যসূত্র 

 বহিঃসংযোগ 



বিষয়শ্রেণী:ইসলামি রাজনীতি
বিষয়শ্রেণী:শরিয়ত
বিষয়শ্রেণী:ধর্ম ও রাজনীতি
বিষয়শ্রেণী:গণতন্ত্রের ধরন